Τραχανάς φουρνιστός με μανιτάρια και μετσοβόνε
Αυτός ο φουρνιστός τραχανάς, με λαχταριστή κρούστα από λιωμένο μετσοβόνε, είναι συνταγή για πολλές επαναλήψεις!
200 γρ. τραχανάς γλυκός, αλευρένιος, 1 μεγάλο ξερό κρεμμύδι, ψιλοκομμένο, 150 γρ. μανιτάρια λευκά, σε λεπτές φέτες, 150 γρ. τυρί μετσοβόνε, σε κυβάκια (ή άλλο καπνιστό τυρί της αρεσκείας μας), 1 κουτ. σούπας ελαιόλαδο, 2 κουτ. σούπας βούτυρο αγελάδας, 2 κουτ. γλυκού θυμάρι ξερό, τριμμένο, αλάτι, φρεσκοτριμμένο πιπέρι
Για να ετοιμάσουμε τον φουρνιστό τραχανά με μανιτάρια και μετσοβόνε, πρώτα προθερμαίνουμε τον φούρνο στους 200°C.Σε μια κατσαρόλα ζεσταίνουμε το λάδι σε δυνατή φωτιά και σοτάρουμε το κρεμμύδι και τα μανιτάρια για 3-4 λεπτά, μέχρι να ροδίσουν.Ρίχνουμε τον τραχανά, ανακατεύουμε να λαδωθεί και προσθέτουμε 1 λίτρο νερό.Όταν πάρει μία βράση, ρίχνουμε το αλατοπίπερο, το θυμάρι, χαμηλώνουμε τη φωτιά και σιγοβράζουμε για  10 λεπτά ή μέχρι να μαλακώσει ο τραχανάς και να χυλώσει η σούπα.Αδειάζουμε σε μέτριο ταψί, απλώνουμε ομοιόμορφα και σκορπίζουμε το μετσοβόνε και το βούτυρο.Ψήνουμε για 10-12 λεπτά, μέχρι να λιώσει το τυρί και να ροδίσει.
Μανιτάρια,Τραχανάς,Τυρί,Χορτοφαγικά